<classify> Kerr aliyasema hayo alipozungumza na waandishi wa habari mara baada ya kumalizika kwa mchezo wa Kundi B dhidi ya JKU, ambapo Simba ilishinda kwa bao 1-0. Huwa inatokea mara nyingi katika mchezo kama vile Abdi Banda alivyokuwa akijibizana na Jonas Mkude, hiyo inaonesha.wanajali na hiyo inawaweka vizuri kuepuka makosa, alisema. Akizungumzia mchezo wa nusu fainali kati yake na Mtibwa alisema kuwa mpira ni mchezo wa makosa na lolote linaweza kutokea.Alisema ni matumaini yake mchezo utakuwa mzuri na mgumu kwa vile wamo katika ushindani na kila timu itataka ishinde ili kuingia katika fainali. Mpira wa miguu ni mchezo wa makosa, tuliiona Azam ikicheza vizuri, pia timu nzuri na ilikuwa na wachezaji wazuri lakini imetolewa kwa hivyo katika mashindano hakuna timu bora zaidi ya nyingine,alisema kocha huyo Muingereza.Hata hivyo, alisema kuwa timu za Zanzibar kama JKU ni timu nzuri na ineonesha kiwango kizuri katika michezo yake yote iliyocheza licha ya kutosonga mbele. Simba katika mchezo huo bao hilo pekee liliwekwa kimiani katika dakika ya 65 kupitia kwa Jonas Mkude.  <topic>: michezo 